六韜直解卷二
龍韜
｛解｝龍以變化不測言
隱現無常
此韜雖皆行軍事
多心計
藏奇隱伏
故曰龍韜
王翼第十八
｛解｝王翼者
王之羽翼也
所謂腹心謀士天文地理兵法通粮奮威伏旗鼓股肱通才權士耳目爪牙羽翼遊士術士方士法算
凡一十八等
共用七十二人
此但言其行師之際
在將之左右者七十二人
名雖不同
其所以羽翼王者則一也
武王問太公曰
王者帥師
必有股肱羽翼
以成威神
爲之奈何
｛解｝武王問太公曰
王者帥師而出
必有股肱羽翼之人
以成王之威神
爲之奈何
太公曰
凡擧兵師
以將爲命
命在通逹
不守一術
因能授職
各取所長
隨時變化
以爲綱紀
故將有股肱
羽翼七十二人
以應天道
備數如法
審知命理
殊能異技
萬事畢矣
｛解｝太公曰
凡擧兵動師
以將爲司命碍
不膠柱鼓瑟
而守一術
因其人之所能
而授之以職
各取其所長
隨時變化
以爲之大綱小紀
故爲將者有股肱羽翼
凡七十二人
以上應天道
天有七十二候
故將有羽翼七十二人
備其數以如法
使審知命理
命賦之於天
理散之於事
理卽一物各具一太極者
命卽萬物體統一太極者也
其實一理而已
古人行師之際
亦要審知命理
其不苟也如此
至於殊能異技
亦要悉備
而萬事可畢矣
武王曰
請問其目太公曰
腹心一人
主賛謀應卒
揆天消變
總覽計謀保全民命
｛解｝武王曰
請問
其目如何
太公對曰
爲腹心者一人
主贊襄籌策
應答倉卒
揆度天象
消弭變異
總覽籌謀
以保全生民之命
此文武全才之士
所以羽翼將之謀畫也
謀士五人
主圖安危
慮未萌
論行能
明賞罰
授官位
决嫌疑
定可否
｛解｝有智謀之士五人
圖謀安危之道
思慮未萌之事
議論人之徳行才能
明白功罪之可賞可罰
授官位使當其職
決事之嫌疑
定事之可否
此有智多能之士
所以羽翼將之施設也
天文三人
主司星曆
候風氣
推時日
考符驗
校災異
知天心去就之機
｛解｝通天文者三人
主司星象曆數
審候風氣之逆順
推測時日之吉凶
稽考符驗
校量災異
以審知天心去就之機
此通天文之士
所以羽翼將之不違乎天也
地利三人
主軍行止形勢
利害消息
遠近險易
水涸山阻
不失地利
｛解｝識地利者三人
職主三軍行止之形勢
及利害之消息
地利之遠近
地形之險易
水之乾涸
山之阻艱
而不失地之便利
此識地利之士
所以羽翼將之不失乎地也
兵法九人
主講論異同
行事成敗
簡練兵器
刺舉非法
｛解｝曉兵法者九人
主講論形勢之異同
行事之成敗
簡選練習所用之兵器
刺擧軍中之非法
此深通兵法之士
所以羽翼將之行兵也
通糧四人
主度飲食
備蓄積
通糧道
致五穀
令三軍困乏
｛解｝通粮者四人
主計度飲食
備預蓄積
通粮餉轉輸之路
致五穀之至
令三軍不至於困乏
此善理財貨之士
所以羽翼將之饋餉也
奮威四人
主擇才力
論兵革
風馳電掣
不知所由
｛解｝奮揚威武者四人
主簡擇才力之士
評論兵革
如風之馳
如電之掣
使之不知其所由
此武勇過人之士
所以羽翼
將之摧堅陷敵也
伏旗鼓三人
主伏旗鼓
明耳目
詭符印
謬號令
闇忽往來
出入若神
｛解｝若一作如
○攝伏旗鼓者三人
主攝伏旗鼓
明三軍之耳目
鼓所以明耳
旗所以明目
言三軍之衆
視不相見
故明之以旗
言不相聞
故明之以鼓
或詭符印
使之不可知
或謬號令
使之不可測
闇忽往來
出入如神
使敵莫能窺我之形也
此輕巧便捷之士
所以羽翼將之邀襲探報者也
股肱四人
主任重持難
修溝塹
治壁壘
以備守禦
｛解｝爲股肱者四人
主任重職
持難事
修理溝塹
整治壁壘
以守備守禦之具
此忠義有爲之士
所以羽翼將之自守者也
通才二人
主拾遺補過
應對賓客
｛補｝鄰國使者
議論談語
消患解結
｛解｝偶一作對
○通才者二人
主拾上之遺
補上之過
應對鄰國之賓客
使與之論議談語
以消災患
解結聚
此深通文學之士
所以羽翼
將之修己待人者也
權士三人
主行奇譎
設殊異
非人所識
行無窮之變
｛解｝知權變之士三人
主行器奇妙謀譎計
施設殊異之事
而非人所能識
行無窮之變法
此達權通變之士
所以羽翼將之設奇置伏者也
耳目七人
主往來聽言視變
覽四方之事
軍中之情
｛解｝爲耳目者七人
主往來聽人之言
視其變動
觀覽四方之事
與軍中之情
此往來探聽之士
所以羽翼其將
使不蔽者也
爪牙五人
主揚威武
激勵三軍
使冒難犯銳
無所疑慮
｛解｝爲爪牙者五人
主揚威武
激勵三軍
使冒險難
攻鋭兵
而無所疑慮
此勇往直前之士
所以羽翼其將
而破敵者也
羽翼四人
主揚名譽
震遠方
動四境
以弱敵心
｛解｝爲羽翼者四人
主播揚名譽
震懼遠方
動搖四境
以弱敵人之心
此虛張聲勢之士
所以羽翼其將
奪敵人之氣者也
游士八人
主伺姦候變
開闔人情之向背
觀視敵人之意
以爲間諜
｛解｝爲遊士者八人
主伺敵之姦
候彼之變
開闔人情之向背
觀視敵人之意
以爲間諜
此遊說舌辯之士
所以羽翼其將
疏閒敵人也
術士二人
主爲譎詐
依託鬼神
以惑衆心
｛解｝爲術士者二人
專主爲譎詐之術
依託鬼神
以惑亂敵國衆人之心
此左術之士
所以羽翼其將
以使貧使愚者也
方士三人
主百藥
以治金瘡
以痊萬病
｛解｝爲方士者三人
專主百藥
以治療金瘡
以痊萬病
此醫藥之士
所以羽翼其將
療理士卒也
法算二人
主會計三軍營壘糧食財用出入
｛會｝能法算者二人
專主計會三軍營壘之廣狹
糧食之多寡
及財用出入之數
此善於會計之士
所以羽翼其將
量度財用也
論將第十九
｛解｝論將者評論將帥之賢否也
以武王問論將
故以名篇
武王問太公曰
論將之道奈何
太公曰
將有五材十過
｛解｝武王問太公曰
評論將帥之道奈何
太公對曰
爲將者
有五者之材略
有十者之過失　　　　　　　　　
武王曰
敢問其目
太公曰
所謂五材者
勇智仁信忠也
勇則不可犯
智則不可亂
仁則愛人
信則不欺
忠則無二心
｛解｝武王曰
敢問
其目如何
太公對曰
所謂將之五材者
勇智仁信忠也
勇者膂力過人
故不可犯
智者謀畫萬全
故不可亂
仁者心存惻隱
故能愛人
信者號令誠實
故不可欺
忠者盡己報國
故無二心
○按
太公論將
以勇爲首
孫子論將
以智爲先
太公終之以忠
孫子終之以嚴
何也
夫爲將之道
雖有五
而其要則在智勇二者而已
勇而無智
則輕死
是鬭將也
智而無勇
則心怯
特謀將也
孫子論計
故以智爲先
謀定而與人戰
則勇有所施
太公論材
故以勇爲首
勇決而謀始成
則智有所用
故勇必以智而後成
智必以勇而後行
然無仁則失之殘忍
而士衆之心離
無信則失之欺蔽
而上下之情隱
故智勇必以仁信輔之也
中庸論三逹德
曰知
曰仁
曰勇
而行之以誠
誠者信之極也
太公終之以忠
恐爲將者不能盡乎己
而有二心也
二其心
則事不成矣
孫子終之以嚴
恐爲將者失於姑息
而愛克厥威也
愛克厥威
則克罔功矣
太公孫武之言
各有攸當
宜參互考之
不可執一論也
所謂十過者
有勇而輕死者
有急而心速者
有貪而好利者有仁而不忍人者
有智而心怯者有信而喜信人者
有廉潔而不愛人者
有智而心緩者
有剛毅而自用者
有懦而喜任人者　　　　　　　　　　　　　　　　　　　　　　｛解｝所謂將之十過
有勇敢而輕於死者
暴虎馮河之勇也
有性急而欲速者
如項羽之類也
有貪婪而性好利者
如張魯之類也
有仁而不忍於傷人害物者
姑息之仁也
有智而心怯懦者
無爲之智也
有信而喜於信人者
尾生之信也
有性廉潔而不肯愛人者
仲子之廉也
有智而心緩慢者
無斷之智也
有性剛而自用其能者
如袁紹之類也
有懦弱而性喜用人者
如劉表之類也
勇而輕死者
可暴也
急而心速者可久也
貪而好利者
可貴也
仁而不忍人者
可勞也
智而心怯者
可窘也
信而喜信人者
可誑也
廉潔而不愛人者
可侮也
智而心緩者
可襲也
剛毅而自用者
可事也
懦而喜任人者
可欺也
｛解｝勇而輕死者
可暴激而殺之也
急而心速者
可持久而困之也
貴字一本作賂
言貪而好利
可以貴重之賂誘之也
仁而不忍人者
可勞而擾之也
智而心怯者
可窘而辱之也
信而不明
喜信人者
可用詐而誑之也
廉潔而不愛人者
可侮而慢之
必怒也
智而心緩者
可襲擊而取之
必破也
剛毅而自用者
可以事煩之也
懦而喜任人者
自無眞見
故可以計詐之也
故兵者國之大事
存亡之道
命在於將
將者國之輔
先王之所重也
故置將不可不察也
｛解｝故兵者國家之大事
宗社軍民所係
故曰
存亡道也
三軍之命
兵之勝負
皆係在於將
故曰
將者國家之補佐
先世聖王之所重也
故人君置將
不可不審察也
察卽察其五材十過之有無也
故曰
兵不兩勝
亦不兩敗
兵出踰境
不出十日
不有亡國
必有破軍殺將
武王曰
善哉
｛解｝一本作期不十日
○故曰
兵不能兩軍皆勝
亦不能兩軍皆敗
兵出吾之國
踰人之境
不出十日之外
不有喪亡其國者
必有破軍殺將者
武王曰
公言善哉
選將二十
｛解｝選將者
簡選士之能者
而任之爲將
蓋取書中之義
以名篇
武王問太公曰
王者擧兵
簡練英權
知士之高下
爲之奈何
｛解｝武王問太公曰
王者擧兵
簡練英權之人
欲知士之高下
則爲之奈何
太公曰
夫士外貌不與中情相應
者十五
｛解｝舊本衆作中
○太公對曰
夫士之外貌
不與衆情相應者
十五事
有賢而不肖者
有性温和良善
而反爲盜者
有外貌恭敬
而心怠慢者
有外謙謹
而內無恭敬者
有精精然詳細
而無情實者
有湛湛然澄清
而内無誠信者
有好謀而無決者
有如果敢而不能者
有悾悾而不信者
有恍恍忽忽而反忠實者
｛解｝有好謀慮而無決斷者
有外如果敢
而内實不能者
有外貌悾悾然専慤
而内實不信者
有恍恍忽忽然
變遷無定
多所遺忘
而反内忠實者
有詭激而有功效者
有外勇而内怯者
有肅肅而反易人者
有嗃嗃而反靜慤者
有勢虛形劣
而出外無所不至
無使不遂者
天下所賤
聖人所貴
凡人不知
非有大明
不見其際
此士之外貌
不與中相應者也
｛解｝外一本作入
○有心好詭激
而作事反有功効者
班固敍事詭激
疑與此詭激之同義
謂毀人之短
揚人之長也
有勇敢而内怯弱者
有貌肅肅然恭敬
而反輕易人者
有嗃嗃然威嚴
而反沉靜専慤者
嗃嗃一作狂妄
有勢虛形弱
而出外無所不至
無使不成遂者
此等之人
天下衆人所賤而棄之
聖人獨貴之也
聖人官人
因其材而任之
凡人所以不知也
非有知人之大明
不能見其崖際
未易測也
此士之外貌
不與衆情相應
而爲人賤之耳
武王曰何以知之
太公曰
知之有八徴
一曰
問之以言
以觀其詳
二曰
窮之以辭
以觀其變
三曰
與之閒諜
以觀其誠
四曰
明白顯問
以觀其德
五曰
使之以財
以觀其廉
六曰
試之以色
以觀其貞
七曰
吿之以難
以觀其勇
八曰
醉之以酒
以觀其態
八證皆備
則賢不肖别矣
｛解｝武王問曰
人之賢否
何以能知之
太公對曰
欲知其賢否
有八事徴驗之
其一曰
詢問之以言
以觀其詳細
次二曰
窮究之以辭
以觀其權變
次三曰
與之以閒諜之言
以觀其誠實
次四曰
明白顯問
無有隱情
以觀其德行
次五曰
使之以財貨
觀其廉潔
次六曰
試之以女色
以觀其貞守
次七曰
告之以患難
以觀其勇敢
次八曰
醉之以醇酒
以觀其態度
八者之徴騐皆全備
則士之賢不肖可分別矣
立將二十一
｛解｝立將者
建立大將也
武王問立將
故以名篇
武王問太公曰
立將之道奈何
太公曰
凡國有難
君避正殿
召將而詔之曰
社稷安危
一在將軍
今某國不臣
願將軍帥師應之也
｛解｝新本無也字
○武王問太公曰
人君建立大將之道奈何
太公對曰
凡國家有患難
君避去正殿
示不敢當尊也
召將而詔告之曰
社稷之安與危
一在將軍
今某國不守臣職
願將軍帥師以應之
此聞難之初
而命以立之之意
將旣受命
乃命太史卜
齋三日
之太廟
鑽靈龜卜吉日
以受斧鉞
｛解｝將既受君命
君乃命太史卜之
王乃齋三日
往太廟
鑽靈龜
卜問吉日
以授其斧鉞
君入廟門
西面而立
將入廟門
北面而立
君親操鉞持首
授將其柄曰
從此上至天者
將軍制之
｛解｝人君入廟門内
西面而立
就主位也
大將入廟門内
北面自立就臣位也
君親操鉞
持其首
授將以其柄曰
從此上至於天者
將軍制之
鉞揚也
有向上之義
故以天言
授鉞而以柄者
欲致果決於人也
復操斧持柄
授將其刃曰
從此下至淵者
將軍制之
｛解｝君復操斧持其柄
授將以其刃曰
從此下至於淵者
將軍制之
斧戚也
有俯下之義
故以淵言
授斧而以刃者
欲致果決於己也
見其虛則進
見其實則止
勿以三軍爲衆而輕敵
勿以受命爲重而必死
勿以身貴而賤人
勿以獨見而違衆
勿以辯說而必然也
｛解｝今本無也字
○見其敵之虛則前進
見其敵之實
則且止
勿禁止之辭
勿先食
大寒大暑
勿服裘張蓋
必與衆同之
若能如此
士衆必爲之盡死力
以前進
此上二節
是授將當盡之道
將已受命
拜而報君曰
臣聞
國不可從外治
軍不可從中御
二心不可以事君
疑志不可以應敵
臣旣受命
專斧鉞之威
臣不敢生還
願君亦垂一言之命於臣
君不許臣
臣不敢將
｛解｝大將已受命
拜而報君曰
臣聞
國家之事
不可從外治之
言當獨斷也
軍旅之事不可從中制之
既爲吾君
又愛吾身
是有二心
不可以事奉人君
君有疑於將
將有疑於君
不可以往應敵國
臣既受君之命
專主斧鉞之威
臣不敢生還於國
願君亦垂一言之命於臣
君若不許臣
臣敢爲將
此又言將之請命於君
以求專制之権也
君許之
乃辭而行
軍中之事
不聞君命
皆由將岀
臨敵決戰
無有二心
若此則無天於上
無地於下
無敵於前
無君於後
｛解｝君已許之
乃辭而行
軍中之事
不聽聞於君命
皆從大將而出
臨敵決戰
無有疑二之心
如此則無天於上
謂上不制於天也
無地於下
謂下不制於地也
無敵於前
無君於後
謂中不制於人也
末四句
前已詳解
是故智者爲之謀
勇者爲之鬭
氣厲靑雲
疾若馳鶩
兵不接刃
而敵降服
｛解｝是故將得專制
各効其能
智者爲之盡謀
勇者爲之赴鬭
氣凌厲靑雲
疾若馳騖
兵不接刃
而敵降服
｛解｝是故將得專制
各効其能
智者爲之盡謀
勇者爲之赴鬭
氣凌厲乎靑雲
動於九天也
疾若馳騖
勢盛聲烈也
故兵不用接刃
而敵自降服
可以不戰而屈人之兵也
戰勝於外
功立於内
吏遷上賞
百姓懽悅
將無咎殃
是故風雨時節
五穀豐登
社稷安寜
武王曰
善哉
｛解｝戰既勝於外
功又立於内
爲吏者超遷上賞
百姓皆歡悦
將帥無咎殃
是故風雨應時節
五穀皆豐登
社稷得安寧
所謂人道正
則天道和
而地道寧也
夫兵雖不祥之事
命將得道
而反爲國家之福如此
立將者可不愼歟
武王是以美其言之善也
將威二十二　　　　　　　　　　　　　　　　　
｛解｝將威者
論將之不可無威也
有威而可畏謂之威
人畏將之威
以守則固
以戰則勝矣
以武王問將何以爲威故以名篇
武王問太公曰
將何以爲威
何以爲明
何以爲禁止
而令行
太公曰
將以誅大爲威
何以爲明
何以爲禁止
而令行
｛解｝太公對曰
將以能誅其職之大者
而有罪必戮爲威
以能賞其職之小者
而有功必賞爲明
以用罰詳審爲禁止者
而令行也
罰審謂不苟一罰
必致其詳審也
假使刑貸於大
賞遺於小
法網混淆
皆錮弊也
若草韋仁壽之錄及圉馬
李晟之法行涇州
孔明能令賢愚僉忘其身其勸戒明
而威無不行矣
故殺一人而三軍震者殺之
賞一人而萬民說者賞之
殺貴大
賞貴小
殺及當路貴重之人
是刑上極也
賞及牛豎馬洗廏養之徒
是賞下通也
刑上極
賞下通
是將威之所行也
｛解｝殺其一本作殺及
○故殺戮一人
而三軍震懼者殺之
賞賚一人
而萬人喜說者賞之
法毎屈於大
故殺之貴其大者
恩毎忽於小
故賞之貴其小者
殺其當要路權貴尊重之人
是刑極其上也
賞及牧牛之竪
馬洗之夫
及厩養之徒
是賞通其下也
刑能極其上
賞能其上
賞能通其下
則設施公正
此三軍震
而萬人悦
將威之所以能行也
勵軍第二十三
｛解｝勵軍者
激勵軍士
使前進也
武王欲三軍
攻城爭先登
野戰爭先赴
非激勵其軍
安能使之加此
故以勵軍名篇　　　　　　　　　　　　　　　　　　　　　　　　　　　　武王問太公曰
吾欲三軍之衆
攻城爭先登
野戰爭先赴
聞金聲而怒
聞鼓聲而喜
爲之奈何
｛解｝武王問太公曰
吾欲三之衆
攻人之城
爭先登
戰於野
爭先赴
士卒好戰
聞金聲而止
則軍怒
聞鼓聲而進
則軍喜
爲之奈何
太公曰
將有三勝
武王曰
敢問其目
｛解｝太公對曰
爲將有三者必勝之道
武王曰
敢問
三勝之目如何　　　　
太公曰將冬不服裘
夏不操扇
雨不張蓋
名曰禮將
將不身服禮
無以知士卒之寒暑
｛解｝太公對曰
爲將者
隆冬忍於寒
而不服重裘
與士卒同其寒也
盛夏忍於熱
而不操紈扇
與士卒共其熱也
大雨忍於濕
而不張傘蓋
與士卒均其濕也
此名曰有禮之將
爲將而厚於自奉
身不服禮
則無以知士卒之寒暑
而禮其情矣
故能以禮爲節者
自能服勞止欲
如吳起馬援李廣者
難以枚擧
然分甘共苦
寧第爲將之事乎
粤稽五羖之治秦
陶侃之運
伏湛之恤饑
陰鏗以酒炙授行氣觴
均足勵人心
而得其力
出隘塞
犯泥塗
將必先下歩
名曰力將
將不身服力
無以知士卒之勞苦
｛解｝出隘塞之險
犯泥塗之艱
將必先爲之下歩
舍車而徒行
名曰効力之將
若爲將而適己自便
身不服力
則無以知士卒之劳苦
而體其情矣
軍皆定次
將乃就舍
炊者皆熟
將乃就食
軍不擧火
將亦不擧
名曰止欲將
將不身服止欲
無以知士卒之饑飽
｛解｝次營次也
舍旅舘也
止欲者禁止其嗜欲也
軍皆安定幕次
將乃方就舎
士卒炊者皆熟
將乃方就食
軍不擧火以炊
將亦不先擧
名曰能禁止嗜欲之將
爲將不身服止欲
則無以知士卒之饑飽
而體其情矣
將與士卒
共寒暑劳苦饑飽
故三軍之衆
聞鼓聲則喜
聞金聲則怒
高城深池
矢石繁下
士爭先登
白刃始合
士爭先赴
｛解｝夫爲將者
與士卒能共其寒暑劳苦饑飽
如此則有以盡激勵之道矣
三軍之衆
所以聞鼓聲
則喜其進
聞金聲
則怒其退
攻人之高城深池
而矢石繁下
士卒相率而爭先登
若遇野戰
白刃始合
士卒踴躍而爭先赴　　　　　　　　　　　　　　　　　　　士非好死而樂傷也
爲其將知寒暑饑飽之審
而見寒暑之明也
｛解｝若此者　　　　　　　　　　　　　　　　　　　　　　士卒非好愛其死亡
而歡樂其傷殘也
爲其將能知己之寒暑饑飽之詳審
而見士卒寒暑饑飽之昭明
故願効其死力也
○一本作見勞苦之明
合上三勝
亦是
不然
寒暑獨重
勞苦獨遺也
陰符第二十四
｛解｝陰符者
陰爲符節
以通主將之意
不使人知之也
武王問太公曰
引兵深入諸侯之地
三軍卒有緩急
或利或害
吾將以近通遠
從中應外
以給三軍之用
爲之奈何
｛解｝武王問太公曰
引兵深入諸侯之境地
三軍倉卒之閒
有緩急之事
或得利
或遇害
此時言語文字不通
吾將以近通其遠
從中以應其外
以給足三軍之所用
則其術將爲之奈何
太公曰
主與將有陰符
凡八等
有大勝克敵之符
長一尺
破軍殺將之符
長九寸
降城得邑之符
長八寸
卻敵報遠之符
長七寸
警衆堅守之符
長六寸
請糧益兵之符
長五寸
敗軍亡將之符
長四寸
失利亡士之符
長三寸
｛解｝殺舊本作擒
○太公對曰
主與將
有陰符往來相通
凡八等
遇有一事
陰使人通之
雖傳符之人
亦不得而知焉
有大勝克敵之符
其長一尺
破人之軍
殺人之將
其符長九寸
降人之城
得人之邑
其符長八寸
郤退敵人而報遠
其符長七寸
警吾士衆
使之堅守
其符長六寸
請糧益益兵
其符長五寸
吾軍敗北
將帥亡歿
其符長四寸
吾軍失利
亡殁士卒
其符長三寸
符符節也
或以銅
或以竹爲之
中分爲二
右留於君
左在將所
有事則陰通而合之
諸奉使行符稽留者
若符事泄聞者告者
皆誅之
｛解｝今新本以告者在先
聞者在後
諸奉使行符稽留者
若符中事漏泄
聞者與告者
皆誅殺之
八符者
主將祕聞
所以陰通言語不泄
中外相知之術
敵雖聖智
莫之能識
武王曰
善哉
｛解｝已上八符者
主與將
秘聞之
所以陰通言語不漏泄
中與外
可相通而能知之術
敵雖有聖人之智
莫之能識也
武王曰公言善哉
夫符期於秘密
乃王稽有三亭之約
魏姬有臥内之竊
門庭衽席
得陰行其謀
人主當周於計耶
隂書第二十五
｛解｝隂書者
陰爲書信
以相通主將之言
不使人知之也
武王問太公曰
引兵深入諸侯之地
主將欲合兵行無窮之變
圖不測之利
其事繁多
符不能明
相去遼遠
言語不通
爲之奈何　　　　　　　　　　　　　　　　　　　　　
｛解｝武王問太公曰
若引兵深入諸侯之地
主與將欲合兵行無窮之變化
謀不測之利便
其事繁而且多
陰符不能明之
相去道路遼遠
言語不得相通
將爲之奈何
太公曰
諸有陰事大慮
當用書不用符
主以書遺將
將以書問主
書皆一合而再離
三發而一知
再離者分書爲三部
三發而一知者
言三人
人操一分
相參而不知情也
此謂陰書
敵雖聖智
莫之能識
武王曰
善哉
｛解｝使一作相
○太公對曰
諸有陰密之事
與大謀慮
當用陰書
不用陰符
主用書遺將
將用書問主
書皆一合而再離
三發而一知
再離者謂分其書爲三部
三部者謂上中下之書
又分爲三分也
三發而一知者
言持書必用三人
使一人各操一分
全閲則無遺
單看則未明
雖持書者相參
而不知情也
此謂之陰書
敵雖有聖智之人
莫之能識
武王曰
公言善哉
夫一合三發
遂謂神於秘密矣
倘機句轉入
又何以識哉
如秦以使繫邃室
而斃懷王
姜維易期會兵
而困鄧艾
夏竦以女奴陰習其書
而傾富弼等
故有書之誤
不如無書也
矧後之連篇累牘
敵莫不聞
且得制勝乎哉
軍勢第二十六
｛解｝軍勢者
行軍破敵之勢也
孫子論兵勢
以轉圓石於千仞之山
喻其險而不可遏
太公論軍勢
以疾雷不及掩耳
迅電不及瞑目
喻其速而不禦
其義同也
武王問太公曰
攻伐之道奈何
太公曰
勢因於敵家之動
變生於兩陳之間
奇正發於無窮之源
故至事不語
用兵不言
｛解｝武王問太公曰
攻伐敵人之道奈何
太公對曰
三軍之勢
因敵家之擧動而爲之
權變之道
生於兩軍對陳之閒
兵之奇正
發於無窮之源
故至要之事
不先語於人
用兵之法
豈可言傳乎
且事之至者
其言不足聽也
兵之用者
其状不定見也
倐而往
忽而來
能獨專而不制者兵也
｛解｝且事之至者
必密其機
人言可聽信也
兵之用者
必隱其情
形状不執定見也
倐然而往
忽然而來
能獨自專擅
而不制於人者
用兵之道也
聞則議
見則圖
知則困
辨則危
｛解｝使人得聞我之情　
則必議我之動靜
使人得見我之形
則必謀我之虚實
我之動靜
彼得知之
則必爲所困
我之虚實
彼得辨之
則必爲所危
此用兵之所以貴密也
夫聞見知辯
在吾心之澄徹
衆以爲可取
而吾獨以爲緩
如劉誠意之料士誠也
衆以爲莫禦
而吾獨言戰
如盛彦師之籌李密也
故善戰者不待張軍
善除患者理於未生
勝敵者勝於無形
上戰無與戰
｛解｝此皆言圖勝於未然也
故善戰者不待張吾之軍
而與之戰
謂潜謀宻運而取勝也
善除患者
理於患未生之初也
勝敵者見徴察隱
而取勝於無形也
上戰無與人戰
而自能取勝於彼也
一云
人無能敵之
故爭勝於白刃之前者
非良將也
設備於已失之後者
非上聖也
智與衆同
非國師也
技與衆同
非國工也
｛解｝故與人爭勝於白刃之前者
非謂之良將也設備於已失亡之後者
非謂之上聖也
智謀與衆人同
非謂之國師也
技藝與衆人同
非謂之國工也
此言其不能圖勝于未然者
不足尙也
事莫大於必克
用莫大於玄黙
動莫大於不意
謀莫大於不識
｛解｝兵之事無有大於必克
必克者必勝於人也
兵之用無有大於玄黙
玄黙者玄玅而秘黙也
兵之動無有大於不意
不意者出敵人之不意也
兵之謀無有大於不識
不識者謀之深
而使敵人不能知也
事於必克
如桓溫拜表輙行
用於玄黙
如雷蕑夫啣枚夜薄
動出不意
如柴紹之解谷渾
謀不可識
如馬行襲之保武當是也
夫先勝者　
先見弱於敵
而後戰者也
故士半而功倍焉
｛解｝夫先勝者
先示怯弱之形於敵
而後與之戰者也
示弱於敵
而設奇伏
故士止用其半
而功則倍焉
如任圜之示弱
而先誘之以羸師
後出精鋭
敗康延孝是也
聖人徴於天地之動
孰知其紀
循陰陽之道
而從其候
當天地盈縮
因以爲常
物有死生
因天地之形
｛解｝唯聖人之用兵
徵騐於天地之變動
而人莫知其紀極
徇順一陰陽之道
而從其往來之候
當天地一盈一縮之理
而因以爲恆常之道
萬物有死生之命
正天地盈縮
夏至一陰生
至十月則純陰矣
冬至一陽生
至四月則純陽矣
陰而陽
陽而陰
此天地之動也
氣升而盈
氣降而縮
天地盈縮
此常道也
春夏物生
陽之形也
秋冬物死
陰之形也
陰陽往來
成天地之化也
聖人於是乎因之
故曰
未見形而戰
雖衆必敗
善戰者居之不撓
見勝則起
不勝則止　　　　　　　　　　　　　　　　　　　　　
｛解｝故古人有曰
未見敵人虛實之形
而與之戰
兵雖衆多
必至於敗
唯善爲戰者之行兵
處之不撓亂
一云
不致屈撓于人
見有可勝之形則起
見有不可勝之形則止　　　　　　　　　　　　　　　　　　　　故曰
無恐懼
無猶豫
用兵之害
猶豫最大
三軍之災
莫過狐疑　　　　　　　　　　　　　　　　　　　　　　　｛解｝故曰
無恐懼之色
無猶豫之心
用兵之害
惟猶豫不決最大
三軍之災
不過生於狐疑而已
猶豫狐疑
解見呉子
善戰者見利不失
遇時不疑
失利後時
反受其殃
故智者從之而不失
巧者一決而不猶豫
｛解｝善用兵者
見利而不失
遇時則果決而不疑
若失利後時而動
反受其殃禍
故有智者順其時
而不失其利
巧者一決
而無猶豫之心
是以疾雷不及掩耳
迅電不及瞑目
赴之若驚
用之若狂
當之者破
近之者亡
孰能禦之
｛解｝是以急疾之雷
人不及掩其耳
迅速之電
人不及瞑其目
赴之也若驚
用之也如狂
當之者破散
近之者滅亡
其誰能禦之
雷發電激
鳥驚風狂
皆喩軍勢之速
夫將有所不言而守者神也
有所不見而視者明也
故知神明之道者
野無橫敵
對無立國
武王曰
善哉
｛解｝夫將
人有所不能言
而我先能守之者神也
惟神
是以守於未言耳
人有所不及見
而我先能視之者明也
惟明
是以視於未見耳
故能知神明之道者
守於未形
視於未萌
則戰有必勝
野無暴橫之敵矣
攻有必破
對無建立之國矣
武王曰
公言善哉
奇兵第二十七
｛解｝奇兵者
出奇取勝
應變無窮
太公因武王之問
而言其法如此
故以名篇
武王問太公曰
凡用兵之法
大要何如
太公曰
古之善戰者
非能戰於天上
非能戰於地下
其成與敗
皆由神勢
得之者昌
失之者亡
｛解｝武王問太公曰
凡用兵之法度
其大要何如
太公對曰
古人之善戰者
非能戰於九天之上而取勝也
非能戰於九地之下而取勝也
其成與敗
皆由用兵之神勢如何耳
神勢者用兵之勢
神妙莫測也
故得兵勢之神妙者
其國昌盛
失兵勢之神妙者
其國亡滅
夫兩陳之閒
出甲陳兵
縱卒亂行者
所以爲變也
｛解｝夫彼此兩陳之閒
出甲陳兵
或縱其士卒
或亂其行列者
所以爲變詐之道
以誘敵也
深草蓊蘙者
所以遁逃也
｛解｝處軍必依深草蓊蘙之地者
所以爲遁逃之計也
溪谷險阻者
所以止車禦騎也
｛解｝㩀溪水山谷之險阻者
所以止敵之車
禦敵之騎
不得前進也
隘塞山林者
所以少擊衆也
｛解｝屯定於險隘關塞
山阪林木之處
所以用我之少
而能擊人之衆也
坳澤窈冥者
所以匿其形也
｛解｝屯扎於水澤低坳
窈冥幽暗之處者
所以藏匿其形也
清明無隱者
所以戰勇力也
｛解｝布列於清明無所隱蔽之處者
所以鬭其勇
而使得盡其力也
清明無隱之地
卽曠野平原也
疾如流矢
擊如發機者
所以破精微也
｛解｝行兵
疾如箭鏃之急流
擊如弩牙之發動者
所以破人之精微也
精微言其謀之精詳微妙
非疾戰不能破之也
詭伏設奇
遠張誑誘者
所以破軍擒將也
｛解｝詭詐隱伏
施設奇兵
遠張其軍
以誑誘之計者
所以破人之軍
擒人之將也
四分五裂者
所以擊圓破方也
使吾軍四分五裂
若無統紀於一者
所以乘便因虛
擊人之圓陳
破人之方陳也
因其驚駭者
所以一擊十也
因其勞倦暮舍者
所以十擊百也　　　　　　　　　　　　　　　　　　　　　　　｛解｝因彼軍之驚駭而衝擊者
所以一擊人之十也
因彼軍之勞倦暮舎而奮出者
所以十擊人之百也
暮舍夜宿於營舍也
奇技者所以越深水
渡江河也
｛解｝用奇巧之技
爲天潢飛江者
所以越絶深水
濟渡江河也
强弩長兵者
所以踰水戰也　　　　　　　　　　　　　
｛解｝用强弩與長兵者
所以欲踰水而與人戰也
長關遠候
暴疾繆遁者
所以䧏城服邑也
｛解｝長其關限
遠其斥候
暴疾往來
詐繆遁逃者
所以降人之城
服人之邑也
鼓行讙囂者
所以行奇謀也
｛解｝未擊鼓而前行
使士卒讙譁混囂者
所以疑誤敵人
而行我之奇謀也
大風甚雨者
所以摶前擒後也
｛解｝因其大風甚雨而進者
所以擊人之前
擒人之後
而出其不意也
偽稱敵使者
所以絶糧道也
謬號令
與敵同服者
所以備走北也
｛解｝偽稱敵人之來使者
所以斷彼之糧道
而使之莫覺也
詐謬號令
與敵同其服色者
所以防備彼軍之走北
而爲追襲計也
戰必以義者
所以勵衆勝敵也
｛解｝將戰
必以義激之者
所以勵士衆
欲以制勝於敵人也
尊爵重賞者
所以勸用命也
嚴刑重罰者
所以進罷怠也　
｛解｝尊之以爵秩
重以賞賚者
所以勸吾用命之士也
嚴之以五刑
重之以五罰者
所以進吾罷怠之兵也
罰者所　以進吾罷怠之兵也　　　　　　　　　　　　　　一喜一怒
一予一奪
一文一武
一徐一疾者
所以調和三軍
制一臣下也
｛解｝一喜一怒
以情言
喜則人說
怒則人畏
因其可喜者喜之
因其可怒者怒之
不妄喜
亦不妄怒也
一予一奪
以爵言也
有功者與之
有罪者奪之
不妄與
亦不妄奪也
一文一武
以政言也
文以附之
武以威之
弛張寛猛之相濟也
一徐一疾
以令言也
徐則人力舒
徐久則怠矣
疾則人力詘
疾久則害矣
徐以縱之
疾以收之
禁舎開塞之得宜也
凡此四者
皆所以調和三軍
而使之心同
制一巨下
而使之力齊也
處高敞者
所以警守也
保險阻者
所以爲固也
山林茂穢者
所以黙往來也
深溝高壘積粮多者
所以持久也
｛解｝處高敞之地者
便于眺望
所以爲我警守也
保險阻之地者
得據地利
所以爲固守之備也
居於山林茂盛而幽穢者
所以潛黙吾之往來
而使人不知也
深吾溝塹
高吾之壁壘
積粮又多者
所以欲爲持久之計也　　　　　　　　　　　　　　　　　　　　　故曰
不知戰攻之䇿
不可以語敵
不能分移
不可以語奇
不通治亂
不可以語變
｛解｝故曰
不知所以戰
所以攻之計策
不可以與之言敵
不能分析士卒
而移之不定者
不可以言出奇之兵
不通治而生亂
亂而復治之道
不可與言權變之道
故曰
將不仁
則三軍不親
將不勇
則三軍不鋭
將不智
則三軍大疑
將不明
則三軍大傾
將不精微
則三軍失其機
將不常戒
則三軍失其備
將不强力
則三軍失其職
｛解｝故曰
將不寛仁
則三軍不相親附
將不勇敢
則三軍不精鋭
將不智略
則三軍大疑
而無所倚恃
將不通明
則三軍大傾
而所無相依
將不精詳微妙
則三軍失其發動可乘之機
將不時常戒愼
則三軍失其備禦自守之具
將懦軟而不能强力
則三軍無畏
皆失其職而不守
故將者人之司命
三軍與之俱治
與之俱亂
得賢將者
兵强國昌
不得賢將者
兵弱國亡
武王曰
善哉
｛解｝故將者三軍之司命
將之治亂
三軍與之同其治亂
人君能得賢將者
兵强而國昌
不得賢將者
兵弱而國亡
此申言爲將者所係之重
武王曰
公言善哉
五音第二十八
｛解｝五音者宮商角徴羽
各有所應也
言兵家察五音
随其所應而制之
亦可以佐吾之勝也
武王問太公曰
律音之聲
可以知三軍之消息
勝負之決乎
｛解｝武王問太公曰
律管十二五音之聲
亦可以知三軍之消息
及勝負之決乎
太公曰
深哉王之問也
夫律管十二
其要有五音
宮商角徴羽
此眞正聲也
萬代不易
五行之神
道之常也
金木水火土
各以其勝攻也
｛解｝太公對曰
深妙哉
王之問也
夫律管有十二
謂六律六吕也
六律屬陽
六呂屬陰
陽律謂黄鍾太簇姑洗蕤賓夷則無射也
陰呂謂太呂夾鍾仲吕呂林鍾南呂應鍾也
其要有五音
謂宮商角徴羽
此眞正聲也
萬代不改易
五行之神
亦道之經常也
金木水火土
亦各以勝攻不勝也
古者三皇之世
虛無之情
以制剛强
無有文字
皆由五行
五行之道
天地自然
六甲之分
微妙之神
其法以天清淨無陰雲風雨夜半遣輕騎
往至敵人之壘
去九百歩外
徧持律管
當耳大呼驚之
｛解｝古者伏羲神農軒轅
王天下之時
是謂三皇之世
用虛無之情
以制人之剛强
此時無有文字
皆由金木水火土五行之道
乃天地自然之理
六甲之所以分
至微至妙之神也
六甲之分
謂甲乙屬木
丙丁屬火
戊己屬土
庚辛屬金
壬癸屬水是也
微妙之神
謂木之神曰靑龍
火之神曰朱雀
土之神曰勾陳
金之神曰白虎
水之神曰玄武是也
其法以天氣清淨
無陰雲風雨之日
至夜半遣輕騎
往至敵人之壘
約去九百歩外
徧持十二律管
當耳大呼噪
震驚之
以觀其應我
有聲應管
其來甚微
角聲應管
當以白虎
徵聲應管
當以玄武
商聲應管
當以朱雀
羽聲應管
當以勾陳
五管聲盡不應者宮也
當以靑龍
此五行之符
佐勝之徴
成敗之機
武王曰
善哉　　　　　　　　　　　　　　　　　　　　　　
｛解｝敵必有聲應我
入于管中
其聲之來也
甚爲微妙
角聲應管
當用白虎勝之
角聲屬木
白虎屬金
金能克木故也
商聲應管
當以朱雀方位時日勝之
商聲屬金
朱雀屬火
火能克金故也
羽聲應管
當以勾陳方位時日勝之
羽聲屬水
勾陳屬土
土性克水故也
五管聲盡不應者宮也
當以靑龍方位時日勝之
宮爲四音之主
屬土
土性重靜
故聲不應
靑龍屬木
木克土
故能勝宮
此五行之符騐
佐勝之徴兆
而兵之成敗
其機先見於此也
武王曰
公言善哉
太公曰
微妙之音
皆有外候
武王曰
何以知之
太公曰
敵人驚動
則聽之
聞枹鼓之音者角也
見火光者徵也
聞金鐡矛㦸之音者商也
聞人嘯呼之音者羽也
寂寞無聞者宮也
此五音者
聲色之符也
｛解｝太公曰
微妙之音
皆在外候而得
武王問曰
何以能知其故
太公對曰
因敵人若有驚動
則聽其聲
以占五音
角屬木
枹鼓以木爲之
故聞枹鼓之音者
知爲角聲之應
徴屬火
故見火光者
知爲徴聲之應
商屬金
故聞金鐵矛戟之音者
知爲商聲之應
羽屬水
水聲清亮
嘯呼之音似之
故聞人嘯呼之音者
知爲羽聲之應也
宮屬土
土性靜而無聲
故寂寞無聞者
知爲宮聲之應也
宫此五音者
亦應五行
乃聲色之符騐也
言前律管中所應宮商角徴羽之五聲
分屬靑龍白虎朱雀玄武勾陳之五色
固最微妙
與五音之顯者
實相符合也
如晉之師曠審音
色字恐誤　　　
而知南風之不競
此又無待對壘而徴應是也
兵徴第二十九
｛解｝兵徴者
兵家勝負之徴兆也
或凶或吉
皆先見焉
爲將者
不可不知
故武王以爲問
而太公答之也
武王問太公曰
吾欲未戰
先知敵人之强弱
豫見勝負之徴
爲之奈何
｛解｝武王問太公曰
吾欲於未戰之前
先知敵人之强弱之形
豫見勝負之徴兆
則爲之奈何
太公曰
勝負之徴
精神先見
明將察之
其效在人
謹候敵人出入進退
察其動靜言語妖祥士卒所告
｛解｝太公對曰
勝負之徴兆
精神先見於外
惟明將能察之
其效驗在人
謹候伺敵人之出入進退
審察其動靜
與軍中言語妖祥之事
及士卒之所相告語之詞　　　　　　　　　　　　
凡三軍說懌
士卒畏法
敬其將命
相喜以破敵
相陳以勇猛
相賢以威武
此强徴也
｛解｝凡三軍之衆
心志喜說怡懌辭
士卒皆畏懼法令
敬守其主將之命
相喜以破敵之期
相陳以勇猛之事
相賢以威武之勢
此兵家强盛之徵兆也
三軍數驚
士卒不齊
相恐以敵强
相語以不利
耳目相屬
妖言不止
衆口相惑
不畏法令
不重其將
此弱徵也
｛解｝三軍之衆
頻數驚動
士卒之心
不相齊一
各相恐懼
以敵人之盛强
衆相私語
以出師之不利
士卒耳目
常相聯屬
皆驚懼之状
妖言不止
衆口交相煽惑
不畏懼法令
不尊重其主將
此兵家怯弱之徵兆也
三軍齊整
陳勢以固
深溝高壘
又有大風甚雨之利
三軍無故
旌旗前指
｛補｝士氣振作
金鐸之聲
揚以淸
鼙鼓之聲
宛以鳴
｛補｝金鼓宣揚
此得神明之助
大勝之徴也
｛解｝三軍出入進退
行伍齊整
陳勢堅固
深溝高壘
便於固守
又有大風甚雨
益利我軍
三軍無故
旌旗前向而指
金鐸之聲
揚起清潔
鼙鼓之聲
宛轉高鳴
此得神明之助佑
兵家大勝之徵兆也
○一說
旌旗前指則知奮揚
金鐸清宛
則知靜治
緣人事以知天
毫釐不爽
若拘風雨
爲神明之助
則漢高之脱圍唯水
燕兵之勝白溝河
誠有呵護
而太公之勝牧野
子儀之潰相州
此又其何助乎
故善用兵者
必行吾所明
無天於上也
行陳不固
旌旗亂而相遶
逆大風甚雨之利
士卒恐懼
氣絶而不屬
戎馬驚奔
兵車折軸
金鐸之聲
下以濁
鼙鼓之聲
濕以沐
｛補｝擊之不鳴
此大敗之徵也
｛解｝行伍陳勢
俱不堅固
旌旗繁亂
而相連遶
兵之所動
則逆大風甚雨之利
士卒驚之氣
驚恐畏懼
彼此斷絶
而不相聯屬
戎馬驚駭奔逸
若不調習
兵車之軸
或然斷折
金鐸之聲
下以濁
振之不清也
鼙鼓之聲
濕以沐
擊之不鳴也
此大敗之徵兆也
凡攻城圍邑
城之氣色如死灰
城可屠
城之氣出而北
城可克
城之氣出而西
城可降
城之氣出而南
城不可拔
城之氣出而東
城不可攻
｛解｝大凡攻人之城
圍人之邑
城之氣色
如死灰之状
乃不祥之色
故其城必可以屠
城之氣
若出而北
其城必可以克
城之氣
若出而西
其城必可以降
北與西屬陰
陰主殺
故其城可降而克也
城之氣出而南
其城必不可拔
城之氣出而東
其城必不可攻
南與東屬陽
陽主生
故不可攻而拔也
城之氣出而復入
城主逃北
城之氣出而覆我軍之上
軍必病　　　　　　　　　　　　　　　　　　　　　　　城之氣出高而無所止
而兵長久
｛解｝城之氣出而復入者
守城之主
必然逃北
出而復入
無主之象也
城之氣若出而覆我軍之上
我軍必病
以城之氣壓我也
城之氣若出高
而無所止
主用兵長久
高而無止
長久之象也
凡攻城圍邑
過旬不雷不雨
必亟去之
城必有大輔
此所以知可攻而攻
不可攻而止
武王曰
善哉
｛解｝大凡攻城圍邑
經過一旬
而天不雷不雨
無可乘之便
必當速去之
以彼城中
必有大輔佐之人
此攻城者審知其有可攻之形
則攻之
不可攻則止矣
武王曰
公言善哉
農器第三十
｛解｝農器者
以農器喻用兵之器也
天下安定
則武備不修
太公以農器卽兵器
兵事卽農事
此亦周家寓兵於農之意也
武王問太公曰
天下安定
國家無爭
戰攻之具
可無修乎
守禦之備
可無設乎
｛解｝武王問太公曰
天下既以安定
國家又無所爭
戰攻之器具
亦可無修乎
守禦之備用
亦可無設乎
此聖人安不忘危
治不忘亂之意
太公曰
戰攻守禦之具
盡在於人事
耒耜者其行馬蒺藜也
｛解｝太公對曰
戰攻守禦之器具
盡在於農人之事
農家之有耒耜
卽其兵家之行馬蒺藜也
耒耜田器
神農所作
揉木爲耒
剡木爲耜
用以耕種也
行馬以木爲螳螂劒刄扶胥
蒺藜以木爲之
或以鐵爲之
二者皆拒守之器也
馬牛車輿者
其營壘蔽櫓也
｛解｝馬用之乘
牛用之耕
車輿用之載其兵家之營壘蔽櫓也
車大車
輿車底也
車有轅
有軾
有輪
有〓
有轂
有轊
有輻
有軫
車其總名也
營屯營
壘壁壘
軍舍止所以爲固也
蔽藩垣也
軍行用車輿周匝圍之
櫓大盾也
城上露屋
及戰陳高巢車
皆曰櫓
鋤耰之具
其矛㦸也
｛解｝農家鋤耰之具
其兵家之矛㦸也
鋤除草器也
耰摩田器也
矛夷矛酋矛也
㦸有枝兵也
䉴薜簦笠
其甲冑干櫓也
｛解｝農家之䉴薛簦笠
其兵家之甲冑干櫓也
䉴薛皆雨衣也
以草爲之
簦笠皆雨蓋也
有柄曰簦
無柄曰笠
甲披於身
冑戴於首
干載於車
櫓列於營　
皆所以扞外而禦内者也
钁鍤斧鋸杵臼
其攻城器也
｛解｝钁大鋤也
用之㔉土
鍤鍬也
用之起土
斧以之斫
鋸以之㫁
杵臼以之舂
其如兵家有攻城之器也
牛馬所以轉輸糧也
雞犬其伺候也
婦人織紝
其旌旗也
丈夫平壤
其攻城也　
｛解｝牛馬耕載
所以轉輸糧餉也
雞之司晨
犬之警守
其如兵家之有伺候義也
婦人織紝絹帛纂組
其兵家有旌旗之用也
丈夫平治土壤
其如兵家有攻城之象也
春鏺草棘
其戰車騎也
夏耨田疇
其戰歩兵也
秋刈禾薪
其糧食儲備也
冬實倉廩
其堅守也
｛解｝春月鏺去草棘
非農之方業乎
如戰之以車騎先出者同也　
夏月耘耨田疇
非農之盛夏業乎　
其如戰之以歩兵後出者同也
秋月收刈禾薪
其如用兵之糧食儲備也
冬月充實倉廩
其如兵之堅守備用也
田里相伍
其約束符信也
里有吏
官有長
其將帥也
里有周垣
不得相過
其隊分也
輸粟取芻
其廪庫也
春秋治城郭
修溝渠
其塹壘也
｛解｝田里之閒
相聮爲伍
其如兵家之約束符信也
里有吏主之
官有長統之
其如軍中之將帥也
每里有周垣
限隔之
不得相過越
其如兵家隊伍之分也
輸運穀粟
收取芻草
其如兵家倉廪府庫之備也
春秋二時
治城郭之缺壞
修溝渠之堙塞
其兵家塹壘之法也
故用兵之具
盡於人事也
善爲國者
取於人事
故必使遂其六畜
闢其田野
究其處所
丈夫治田有畝數
婦人織紝
有尺度
其富國强兵之道也
武王曰
善哉
｛解｝故用兵之器具
盡在農家之人事也
卽兵農合一之意
善治國者
皆取足於農家之人事
故必使百姓遂其六畜之生
無使失時
闢其田野之業
無使荒蕪
究其安處之所
無使雜居
丈夫治田有畝數
不令廢農事
婦人織紝
有尺度
不使廢女工
此乃富國强兵之道也
武王曰
公言善哉　　　　　　　　　　　　　　　　　　　　　　　虎韜　　
｛解｝虎者以言其威猛
而不畏人也
今此韜中
皆張威武
及臨危不驚
故曰虎韜
軍用第三十一　
｛解｝軍用者軍之器用也
器用有備
以之戰守
則無患矣
武王問太公曰
王者擧兵
三軍器用
攻守之具
科品衆寡
豈有法乎　　　　　　　　　　　　　　　　　　　　　｛解｝武王問太公曰
王者擧兵征伐
三軍之器用
其攻守之具
科品或衆或寡
豈有法度乎
太公曰
大哉王之問也
夫攻守之具
各有科品
此兵之大威也　　　　　　　　　　　　　　　　　　　　　　　｛解｝太公對曰
大哉王之所問也
夫攻守之器具
各有科品
此兵家之大威也
豈無法而處此
科是門類
品是等級
武王曰
願聞之
太公曰
凡用兵之大數
將甲士萬人
法用武衛
大扶胥三十六乘
材士强弩矛㦸爲翼
一車二十四人
推之以八尺車輪
車上立旗鼓
兵法謂之震駭
䧟堅陳
敗强敵
｛解｝衞一作衝
○武王曰
願聞科品之異
太公對曰
凡用兵之大數
將帶甲之士一萬人
其法用武衞大扶胥三十六乘
武衞卽兵衞
扶胥車之别名也
材勇之士
持强弩矛戟爲羽翼
每一車用二十四人
推之用八尺車輪
車之上
立旗與鼓
兵法又謂之震駭
用以䧟堅陳
敗强敵也
武翼大櫓矛㦸扶胥七十二具
材士强弩矛㦸爲翼
以五尺車輪
絞車連弩自副
䧟堅陳
敗强敵
｛解｝武翼與武衞同
卽所謂武中之衞
大櫓車上之蔽也
置矛㦸於車上
備擊刺也
材勇之士
持强弩矛㦸為羽翼
用五尺車輪
以絞車連弩自副
亦用以䧟堅陳
敗强敵也
提翼小櫓扶胥一百四十六具
絞車連弩自副
以鹿車輪
陷堅陳
敗强敵　　　　　　　　　　　　　　　　　　　　
｛解｝提翼小櫓
亦車上之蔽
但比大櫓差小耳
以絞車連弩自副
用轤爲車輪
卽今小車獨輪也
亦以陷堅陳
敗强敵也
大黄參連弩大扶胥三十六乘材士强弩矛㦸爲翼
飛鳬電影自副
飛鳬赤莖白羽
以銅爲首
電影青莖赤羽
以鐡爲首
晝則以絳縞長六尺
廣六寸
爲光耀
夜則以白縞長六尺
廣六寸
爲流星
陷堅陳
敗歩騎
｛解｝大黄參連是弩名
一發能出三矢
大扶胥三十六乘
以材勇之士
持强弩矛㦸
爲羽翼
上用飛鳬電影自副
飛鳬用赤莖白羽
以銅爲之首
電影用青莖赤羽
以鐡爲之首
白晝則以絳色之縞
長六尺
闊六寸
爲光耀
遇夜則以白色之縞
長六尺
闊六寸
爲流星
取其遠視之有光也
此用以陷堅陳
敗歩騎也
飛鳬電影
矢之迅疾者
一說
是旗名
大扶胥衝車三十六乘
螳螂武士共載
可以擊縱橫
敗强敵
｛解｝衝車從旁衝擊者也
螳螂蟲名
有奮擊之勢
故取以爲名
輜車騎寇
一名電車
兵法謂之電擊
陷堅陳
敗歩騎
｛解｝輜車輜重之車
騎寇疑有誤字
電車言其忽往忽來如電之疾也
故兵法謂之電擊
寇夜來
前矛㦸扶胥輕車一百六十乘
螳螂武士三人共載
兵法謂之霆擊
陷堅陳
敗歩騎
｛解｝寇遇夜來
吾營前矛㦸扶胥輕車一百六十乘
每乘螳螂武士三人共載
兵法謂之霆擊
言其輕疾往來
如雷霆之擊也　　　　　　　　　　　　　　　　　　　　方首鐵棓維朌
｛解｝朌音墳
重十二斤
柄長五尺以上
千二百枚
一名天棓
｛解｝朌大首也
重一十二斤
天棓星名
大柯斧
刃長八寸
重八斤
柄長五尺以上
千二百枚
一名天鉞
方首鐵槌
重八斤
柄長五尺以上
千二百枚
一名天槌
敗歩騎羣寇
｛解｝言三者皆可用之
敗歩騎羣寇也
天鉞亦星名
飛鈎長八寸
鉤芒長四寸
柄長六尺以上
千二百枚
以投其衆　　　　　　　　　　　　　　　　　　　　　　　｛解｝飛鉤鉤名
用飛鉤以投敵衆之中
以鉤取人也
三軍拒守
木螳螂劒刃扶胥
廣二丈
百二十具
一名行馬
平易地
以歩兵敗車騎
｛解｝三軍與敵拒守
用木螳螂
劒刃
扶胥
廣闊二丈
一百二十具
一名行馬
凡平易地
以歩兵敗車騎者
必用之
木蒺藜
去地二尺五寸
百二十具
敗歩兵騎
要窮寇
遮走北
｛解｝木蒺藜
去地高二尺五寸
一百二十具
所以敗敵之歩騎
要截窮寇
遮攔走北也
軸旋短衝矛㦸扶胥
百二十具
黄帝所以敗蚩尤氏　　　　　　　　　　　　　　　　　　敗歩騎
要截窮寇
遮走北
｛解｝軸旋
短衝
矛㦸
扶胥
用一百二十具
黄帝昔日
所以敗尤蚩氏也
敗歩騎
要窮寇
遮走北
亦皆用此
狹路微徑
張鐵蒺藜
芒高四寸
廣八寸
長六尺以上
千二百具
敗歩兵騎
｛解｝言狹路微徑用鐵蒺藜
其芒高四寸
八廣寸
長六尺以上
千二百具
用此以敗歩騎
突瞑來前促戰
白刃接
張地羅
鋪兩鏃蒺藜
參連織女
芒閒相去二尺
萬二具
｛解｝衝突瞑黑之時
而來前促戰
白刃相接
則張設地羅
鋪兩鏃之蒺藜
幷參連之織女待之
芒刃之閒
相去地二尺許
計一萬二千具
織女亦蒺藜之類
曠野草中
方胷鋌矛千二百具
張鋌矛法
高一尺五寸
敗歩騎
要窮寇
遮走北
｛解｝曠野深草之中
用方胷鋌矛
一千二百具
張鋌矛之法
高一尺五寸
用以敗敵人之歩騎
要截窮寇
遮隔走北也
狹路微徑地陷
｛補｝陷坑也
鐵械鎻參連
百二十具
敗歩騎
要窮寇
遮走北
｛解｝狹窄之路
微小之徑
地内陷
以鐵械鎻參連者
一百二十具
亦可以敗歩騎
要窮冦
遮走北也
壘門拒守
矛㦸小櫓十二具
絞車連弩自副
三軍拒守
天羅虎落鎻連一部
廣一丈五尺
高八尺
二十具
虎落劒刃扶胥
廣一丈五尺
高八尺
五百一十具
｛解｝此三者
皆拒禦之器也
渡溝塹
飛橋一間
廣一丈五尺
長二丈以上
著轉關轆轤八具
以環利通策張之
｛解｝著以轉關轤
欲易動也
張以環利通索
欲堅固也
此踰垠之具也
渡大水
飛江
江
廣一丈五尺
長二丈以上八具
以環利通索張之
天浮鐵螳螂
矩内圓外
徑四尺以上
環絡自副三十二具
以天浮張飛江
濟大海
謂之天潢
一名天船
｛解｝飛江天潢
皆濟大水之具也
天浮鐵螳螂
用以張載飛江者也　　　　　　　　　　　　　　　　　　　　　山林野居
結虎落柴營
環利鐵鎻
長二丈以上
千二百枚
環利大通索
大四寸
長四丈以上
六百枚
環利中通索
大二寸
長四丈以上
二百枚
環利小徽縲
長二丈以上
萬二千枚
天雨
蓋重車上板
結枲鉏鋙
廣四尺
長四丈以上
車一具
以鐵杙張之　　　　　　　　　　　　　　　　　　　　　｛解｝環利鐡鎻通索徽縲
卽今之連環鐵索也
但有大小長短之異耳
天雨蓋車上之板也
結枲鉏鋙
刻板爲齒
不相值　
令可蔽雨
鐵杙以鐵爲橛也
用以張板
令不散也
伐木
天斧
重八斤
柄長三尺以上
三百枚
棨钁刃
廣六寸
柄長五尺以上
三百枚
銅築固爲垂
長五尺以上
三百枚
｛解｝斧用以斫
钁用以斸
棨钁大鋤也
銅築固爲垂
亦伐木之器
鷹爪方胷鐵把
柄長七尺以上
三百枚
方胷鐵义
柄長七尺以上
三百枚
方胷兩枝銕义
柄長七尺以上
三百枚
｛解｝凡此皆用以伐木也
芟草木
大鎌
柄長七尺以上
三百枚
大櫓刃
重八斤
柄長六尺
三百枚
委環鐵杙
長三尺以上
三百枚
㭬杙
大槌
重五斤
柄長二尺以上
百二十具
｛解｝凡此皆用以芟草也
委環鐵杙者
以鐵爲橛
上連以環也
㭬擊也
甲士萬人
强弩六千
㦸櫓二千
矛楯二千
修治攻具
砥礪兵器
巧手三百人
此擧兵用之大數也
武王曰
允哉
｛解｝修治欲其常完也
砥礪欲其常鋭
允者信其言也
三陳第三十二
｛解｝三陳者天地人三陳也
武王問太公曰
凡用兵爲天陳地陳人陳奈何
太公曰
日月星辰斗柄
一左一右
一向一背
此謂天陳
｛解｝武王問太公曰
凡用兵之法
爲天陳地陳人陳
其說如何
太公對曰
取日月星辰斗柄一左一右
一向一背之象
此謂之天陳　　　　　　　　　　　　　　　　　　
丘陵水泉
亦有前後左右之利
此謂地陳
｛解｝右背山陵
前左水澤
取其便利
此謂之地陳
用車用馬
用文用武
此謂人陳
武王曰
善哉
｛解｝車革車也
馬騎兵也
文以附衆
武以威敵
此謂之人陳
○一云
文者運籌之士
武者披甲之士
疾戰第三十三
｛解｝疾戰者
在圍地而戰欲疾也
武王問太公曰
敵人圍我
㫁我前後
絶我糧道
爲之奈何
｛解｝武王問太公曰
敵人圍我三軍
㫁我之前後
絶我之糧道
將爲之奈何
太公曰
此天下之困兵也
暴用之則勝
徐用之則敗
如此者
爲四武衝陳
以武車驍騎
驚亂其軍
而疾擊之
可以橫行
｛解｝太公對曰
此乃天下之困兵也
暴疾而用之
則致勝
徐緩而用之
則致敗
如此者
爲四武衝陳
以武壯之車
驍勇之騎
驚亂其軍
而疾擊之
則可以橫行矣
四武衝陳者
謂以武士結爲四陳
併力而衝擊之耳
此被圍而爲解圍之計也
武王曰
若已出圍地
欲因以爲勝
爲之奈何
太公曰
左軍疾左
右軍疾右
無與敵人爭道
敵人雖其將可走
｛解｝武王曰
若我已出圍地
欲因之以爲勝
將爲之奈何
太公對曰
左軍疾擊而左
右軍疾擊而右
無與敵人爭道
與敵爭道
則我之力分
亦恐彼有伏也
令吾中軍
更迭而前
更迭而後
敵人雖衆
其將可得而走矣
此出圍而爲制勝之謀也
必出第三十四
｛解｝必出者
言陷在圍地
而務於必出也
武王問太公曰
引兵深入諸侯之地
敵人四合而圍我
㫁我歸道
絶我糧食
敵人既衆
糧食甚多
險阻又固
我欲必出
爲之奈何
｛解｝武王問太公曰
若引兵深入諸侯之地
敵人四面合而圍我
斷我之歸路
絶我之粮食
敵人之兵既衆
粮食又多
險阻又固
我欲務在必出
將爲之奈何
太公曰
必出之道
器械爲寳
勇鬭爲首
審知敵人空虛之地
無人之處
可以必出
｛解｝太公對曰
必出之道
以器械爲寳
以勇鬭爲首
審知敵人空虛之地
無人之處
可以必奮而出
將士持玄旗
操器械
設銜枚夜出
勇力飛走冐將之士
居前平壘
爲軍開道
材士强弩
爲伏兵居後
弱卒車騎居中
陳畢徐行
愼無驚駭
以武衝扶胥
前後拒守
武翼大櫓
以蔽左右
｛解｝令將士人持玄色之旗
使難見也
操持器械
設銜枚以止語
遇夜而出
有勇力
能飛走
冒將帥之士居前
平治營壘
與軍開道
所謂先鋒也
材勇之士
持强弩爲伏兵居後
弱卒與車騎居中
陳畢徐徐而行
愼無驚駭
以武衝扶胥
前後拒守
武翼大櫓
以蔽左右
防其衝突也
武衝扶胥
卽大扶胥衝車
武翼大櫓
卽矛㦸扶胥
皆用之拒禦者也　　　　　　　　　　　　
敵人若驚
勇力冒將之士
疾擊而前
弱卒車騎
以屬其後
材士强弩
爲伏兵居後
弱卒車騎居中
陳畢徐行
愼無驚駭
以武衝扶胥
䖏審候敵人追我伏兵疾擊其後多其火鼓若從地出若從天下三軍勇